text: Arbejdsgruppe:
  Bryan Haddock, Lasse R. Søndergaard, Robin de Nijs, Troels Jørgensen, Theis Bacher
  = Introduktion =
  I følgende (inter)regionale kvalitetsdokument findes der praktiske beskrivelser af de udvalgte relevante målinger med henvisning til NU1-NEMA 2007/2012, samt driftsbetingelser (suspension levels), begrundelser og estimeret varighed for kontrollerne. Kvalitetskontroller deles op i daglige, ugentlige, kvartalsvise og årlige målinger. Rækkefølgen ved modtagekontrol beskrives. Der anbefales at reservere faste dage på et kamera til at udføre kvalitetskontrolmålinger.
  Kontrol af CT er som udgangspunkt ikke en del af kvalitetskontrol for gammakameraer. De ansvarlige CT-fysikere er ansvarlige for CT-delen, men siden HU-kalibrering og koregistrering mellem SPECT og CT er vigtige for bl.a. attenuationskorrektionen bør kontrolmåling af disse indgå i de nuklearmedicinske kontroller. 
  = Oversigt af periodiske konstants- og driftskontroller =
  Årlige kontroller.
  = Modtagekontrol for gammakamera – hvilke tests? =
  I bekendtgørelse 954 af 23. oktober 2000 ”anvendelse af åbne radioaktive kilder på sygehuse laboratorier m.v.” står beskrevet hvilke krav der stilles i forbindelse med modtagekontrol.
  ”§ 95. Der skal for alt nuklearmedicinsk udstyr udføres en modtagekontrol der skal sikre, at udstyret er i overensstemmelse med de specifikationer der er opstillet i forbindelse med anskaffelsen.”
  Med udgangspunkt i denne formulering, og internationale guidelines [2-5] er tabel 1 og 2 udarbejdet.
  Da de diverse test kræver særlige masker og fantomer til hvert specifikt gammakamera, anbefaler vi at der i en eventuel serviceaftale bliver aftalt at man kan låne disse fantomer og masker af den enkelte leverandør.
  I udbudsmaterialet anbefaler vi at følgende gøres til et A-krav:”Fantomer (NEMA NU-2 2007), software og andet nødvendigt udstyr til NEMA-måling skal kunne stilles til rådighed for afdelingen vederlagsfrit i hele scannerens levetid til modtagekontrol, årlige kvalitetskontroller og kontroller efter nedbrud.””Det er tilbudsgiverens opgave at udføre NEMA NU1 2012 målinger med henblik på afleveringsforretning, og specifikationer i tilbuddet skal være overholdt.”Testene bør udføres ved installation, og lige før garantiudløb (efter 2 år).
  Tabel 1. Oversigt over anbefalede modtagekontrol for et gammakamera/SPECT/CT.
  Tabel 2. Supplerende modtagekontrol for et gammakamera. Udføres ved behov.
  = Øvrige Kontroller =
  UPS’en og strømafbrydelse.
  Kontrollér om UPS’en til computerne virker ved at afbryde strømmen.
  Bemærk: Typisk er det kun computerne, der er tilsluttet UPS’en, derfor skal scanneren lukkes ned efter den normale procedure.
  Klimaanlæg.
  Tjek at rumtemperatur og luftfugtighed er i overensstemmelse med leverandørens specifikationer (typisk 18-25 ºC og 0-70%).
  Kølevand (til CT).
  Tjek om kølevandsanlæg til CT har den rigtige temperatur (5-15 ºC) og om der er flow igennem rørene.
  Klokkeslæt i computere.
  Tjek om uret går rigtigt på alle computere. Lav en optagelse af alle modaliteter og gå ind i DICOM-headerne af disse billeder for at se om alle datoer og tider er rigtige. Eventuelt synkroniseres tiderne på alle systemets computere med en netserver.
  Baggrundstællehastighed.
  Tællehastighed på kameraet kontrolleres ved inspektion af ”scope”-billedet, real time tællehastighed på acquisition station, eller på scintigram. Tællehastighed med og uden kollimator skal være under 100 cps. Det er for at udelukke at kameraet er kontamineret. Energivinduer for alle i klinikken anvendte isotoper skal tjekkes. Det er vigtigt, at der ikke aktivitet i nærheden, heller ikke i form af patienter med injiceret sporstof.
  Visuel inspektion.
  Kollimatorer og detektorer (inkl. holdere til kollimatorer) inspiceres visuelt for synlige skader.
  EKG-gatede optagelser.
  LRS undersøger EKG-test
  = Driftskontroller =
  D1 Extrinsic uniformity.
  Kvalitativ evaluering af uniformitet med 5 Mcounts. Beskrivelsen er baseret på brug af den samme kollimator og en fladkilde (typisk 57Co) og bør dokumenteres som bestået. Samtidig med uniformitets-optagelse kan energi-peak kontrolleres.
  Skal ikke nødvendigvis udføres dagligt, men efter kameragenstart og inden dagens første dynamiske optagelse, dog højst én gang dagligt.
  Materialer
  • Fladkilde (57Co).
  Opsætning
  Fladkilden skal stilles ovenpå kollimatoren, eventuelt imellem to hoveder.
  Fremgangsmåde
  Foreslåede parametre
  (1) Udfør daglig start-up og peaking-protokol. Hvis kameraet har to hoveder, juster hoveder således at de er så tæt 180° overfor hinanden som muligt.
  (2) Kontrollere at baggrund count rate er &lt;150 cps.
  (3) Montere fladkilden som vist på billedet.
  (4) Vælg den acquisition-protokol som er beregnet til daglig kontrol. Den bør have en energivindue og matrix som svarer til kliniske optagelser og som stopper ved 5 millioner counts.
  (5) Optag billede på detektoren og kontroller at tællehastigheden ikke overstiger 30.000 cps.
  Databehandling
  Beregninger er ikke nødvendige.
  Handlingsniveau
  Kalibreringer eller fejlsøgning bør foretages hvis der er tydelige ujævnheder i billederne eller energispektrum.
  Driftsbetingelser (suspension level)
  Kameraet bør tages ude af klinisk brug hvis der er synlige fejl i billedet.
  D2 Energi Spektrum.
  Formål
  Beskrivelsen er baseret på brug af den samme kollimator og den samme isotop hver uge (57Co eller 99mTc) og bør dokumenteres så eventuelle trends kan identificeres. For de fleste apparater kan dette kontrol udføres med uniformitetsoptagelse (se eksempel fra GE Discovery scanner software).
  Materialer
  • Fladkilde (57Co) eller 50-500 MBq 99mTc i en fladkildefantom.
  Opsætning
  Fladkilden skal stilles ovenpå kollimatoren, eventuelt imellem to hoveder.
  BILLEDER
  Fremgangsmåde
  (1) Sørg for at kollimatoren er den som normalt bruges til ugentlig kontrol. Hvis kameraet har to hoveder, juster hoveder således at de er vandret og så tæt overfor hinanden som muligt.
  (2) Kontroller at baggrundstællehastighed er &lt;150 cps
  (3) Monter fladkilden som vist i billedet.
  (4) Vælg den optageprotokol som er beregnet til uniformitetskontrol.
  (5) Optag billede på detektoren og kontroller at tællehastigheden ikke overstiger 30.000 cps.
  Databehandling
  Beregninger skal helst sammenlignes med eget software ved indførelsen af denne kontrol, men scanner software er tilstrækkelige til daglig brug. Der skal beregnes en Full Width Half Maximum af energikurven omkring toppen, samt hvor meget toppen afviger fra isotopens gammaenergi.
  Handlingsniveau
  Kalibreringer eller fejlsøgning bør foretages hvis der er tydelige afvigelse i energispektrum, eller hvis den beregnede værdier overstiger følgende grænser.
  Driftsbetingelser (suspension level)
  Kameraet bør tages ude af kliniske brug hvis den ikke kan præstere resultater inden for følgende grænser
  U1 Uniformity.
  Formål
  Kvantitativ beregning af uniformitet med 20 Mcounts. Beskrivelsen er baseret på brug af den samme kollimator og den samme isotop hver uge (57Co eller 99mTc) og bør dokumenteres så eventuelle trends kan identificeres. Samtidig med uniformitetsoptagelse kan energi-peak kontrolleres.
  Materialer
  • Fladkilde (57Co) eller 200-500 MBq 99mTc i en fladkildefantom.
  Opsætning
  Fladkilden skal stilles ovenpå kollimatoren, eventuelt imellem to hoveder.
  Fremgangsmåde
  (1) Sørg for kollimatoren er den som normalt bruges til ugentlig kontrol. Hvis kameraet har to hoveder, justere hoveder således at de er vandret og så tæt overfor hinanden som muligt.
  (2) Kontrollere at baggrunds-count rate er &lt;150 cps
  (3) Montere fladkilden som vist i billedet.
  (4) Vælg den optageprotokol som er beregnet til uniformitetskontrol. Den bør have en energivindue og matrix som svarer til kliniske optagelser og som stopper ved 20 Mcounts.
  (5) Optag billede på detektoren og kontrollere at tællehastigheden ikke overstiger 30.000 cps.
  (6) Videresend optagelsen til et program som kan beregne uniformiteten
  Databehandling
  Beregninger skal helst foretages med en software som angives at anvende NEMA-standarden.
  I NEMA NU1-2007 afsnit 2.4.4 findes en beskrivelse af hvorledes uniformiteten kan beregnes.
  Handlingsniveau
  Kalibreringer eller fejlsøgning bør foretages hvis der er tydelige ujævnheder i billederne, eller hvis den beregnede Integral Uniformitet (IU) eller Differential Uniformitet (DU) af peak-billedet overstiger følgende grænser.
  Driftsbetingelser (suspension level)
  Kameraet bør tages ude af klinisk brug hvis den ikke kan præstere resultater indenfor følgende grænser
  K1 System alignment.
  Formål
  Materialer
  3 * Punktkilder (99mTc, 57Co).
  Holder til punktkilder.
  Fremstilling af 3 punktkilder
  Metode 1
  Metode 2
  Opstilling
  Alle alignment-korrektioner skal være slået til.
  Tabel 1. Optageparametre ved udførelse af System Alignment, inkl. SPECT recon. Spatial Resolution Without Scatter.
  Å1 Måling af rumlig opløsningsevne og rumlig linearitet.
  Formål
  Denne test kontrollerer
  -         kameraets evne til at gengive rette linjer som rette.
  -         kameraets evne til rumligt at adskille små detaljer i billedet.
  -         billedernes absolutte pixelstørrelse
  Målingerne kan med fordel udføres intrinsic ifølge beskrivelserne i NEMA 2.1, 2.2: Intrinsic Spatial Resolution and Linearity. Ønskes tillige en kontrol af system-opløsning, d.v.s. kameraets opløsningsevne med kollimator, kan målingerne udføres ifølge  
  NEMA 3.1: System Spatial Resolution Without Scatter.
  Metode
  Alle kameraets korrektioner (linearitet, energi og uniformitet) som anvendes klinisk skal være slået til.
  Nedenfor er der beskrivelser af hvorledes målingerne rent praktisk kan udføres.
  NEMA 2.1-2: Intrinsic Spatial Resolution and linearity
  Materialer
  • 1 kildeholder, gerne med kobberplader til justering af tællehastighed
  • ca. 500-700 MBq 99mTc i en punktkilde (maksimum anbefalet tællehastighed er 20 kcps)
  • Et linje-fantom der kan monteres på kamerahovedet, f.eks. en blymaske med linjer, 30 mm imellem linjerne. Fantomet kan ofte stilles til rådighed/lejes af kameraets producent.
  BILLEDER
  Figur 1. En punktkilde placeres i minimum afstand svarende til 5 field-of-view (typisk 2,5-3 m). Afstanden kan øges såfremt tællehastigheden er for høj (&gt;20 kcps). Det viste kamera har monteret en bly-maske som er stillet til rådighed af producenten. Der er 30 mm mellem blymaskens spalter.
  Opsætning
  • Blymasken monteres på kameraets ene detektor. Den anden detektor skal være beskyttet af en kollimator. Notér retningen på maskens spalter.
  • Kilden monteres i kildeholderen. Hvis holderen er udstyret med kobberfiltre monteres disse.
  • Kildeholderen placeres således at kamerahovedet med blymasken belyses jævnt, dvs i minimum afstand 5 gange field-of-view, ofte omtrent 2,5 m. Hvis tællehastigheden overstiger 20 kcps kan afstanden øges.  
  Fremgangsmåde
  1) Kameraet indstilles til optagelserne:
  - Pixelstørrelse &lt; 0,2 FWHM (hvis man anvender den størst mulige matrix er man på den sikre side)
  - Hver line spread function skal indeholde data fra 30 mm brede snit.
  - Maksimumværdien i hver line spread function skal være minimum 10000 tællinger.
  2) Blymasken vendes 90 grader og målingerne gentages.
  3) Det hele gentages for det andet detektorhoved.
  Databehandling
  I NEMA NU2-2012 afsnit 2.1-2 findes en beskrivelse af hvorledes parametrene spatial resolution and linearity kan beregnes.
  NEMA 3.1: System Spatial Resolution Without Scatter
  Materialer
  • 2 hårrør
  • hætteglas med saltvand til evt fortynding
  • ca. 300MBq 99mTc, maksimum tællehastighed 20 kcps.
  • Da hårrørene skal monteres parallelt med 10 cm afstand, er det nyttigt med enten millimeterpapir og tape eller en anden form for holder.
  BILLEDE
  Figur 2. Fremstilling af punktkilder.
  Opsætning
  • Linjekilderne monteres planparallelt med 10 cm imellem kilderne. Man kan anvende et millimeterpapir og fastgøre kilderne med tape. For at få en afstand på 10 cm fra kilderne til kollimatoren, kan millimeterpapiret fastgøres til et stykke pap eller tyndt flamingo, der kan hvile på fire plastkrus. Det er muligt at afstanden skal fin-justeres yderligere, evt ved at stable krusene.
  Alternativt kan man få fremstillet en holder som den der er vist på billedet herunder. Holderen sørger for at kilderne er 10cm over kollimatoroverfladen når holderen står på kollimatoren. Der er to par huller som passer til kildernes diameter, og hullerne er lavet i 10 cm højde med 10 cm mellem kilderne. Holderen er printet på en 3D-printer.
  • Kamera hovederne indstilles med afstand 20 cm mellem kollimator-overfladerne.
  BILLEDE
  Figur 2. Hårrørene kan monteres i en kildeholder.
  BILLEDE
  Figur 3. Plastkrus, pap og millimeterpapir er fine som kildeholder.
  Fremgangsmåde
  Kameraet indstilles til optagelserne:
  - Radius 20 cm
  - Pixelstørrelse &lt; 0,2 FWHM (hvis man anvender den størst mulige matrix er man på den sikre side)
  - Hver line spread function skal indeholde data fra 30 mm brede snit.
  - Maksimumværdien i hver line spread function skal være minimum 10000 tællinger.
  - Der optages statiske billeder med kilderne parallelt med og vinkelret på den aksiale retning. 
  Databehandling
  I NEMA NU2-2012 afsnit 3.1 findes en beskrivelse af hvorledes parametrene kan beregnes.
  Å2 Måling af energiopløsning.
  Formål
  Denne test kontrollerer detektorens evne til at skelne imellem forskellige energier. Målingerne kan med fordel udføres ifølge beskrivelserne i NEMA 2.3: Intrinsic Energy Resolution.
  Metode
  Alle kameraets korrektioner (linearitet, energi og uniformitet) som anvendes klinisk skal være slået til.
  Nedenfor er der beskrivelser af hvorledes målingerne rent praktisk kan udføres.
  Materialer
  • ca. 20 MBq 99mTc-punktkilde.
  • En lille 57Co-kilde til at bestemme omregningsfaktor i keV per kanal.
  Å3 Intrinsic Uniformity.
  Formål
  Kvantitativ beregning af uniformitet med 60 Mcounts. Beskrivelsen er baseret på brug af 99mTc. Anvendes kameraet til optagelse af andre isotoper, bør der foretages yderligere målinger således at der er en måling med en energi vindue indenfor 50 keV af alle anvendte isotoper. Alle kameraets korrektioner (linearitet, energi og uniformitet) som anvendes klinisk, skal indgår i mindst en måling.
  Materialer
  • Punktkilde med 10-40 MBq af 99mTc i en rumfang af få µl (fx en sprøjtespids eller lignende beholder).
  • En beholder til punktkilden.
  Opsætning
  BILLEDER
  Fremgangsmåde
  (1) Fjern kollimatoren og juster hoved således at den er vinkelret til kildens planlagte position
  (2) Kontrollér at baggrund count rate er &lt;150 cps
  (3) Montér kilden til et stativ eller lignende så at den er centreret i forhold til detektoren og på et afstand af mindst 5 gange detektorens FOV fra krystallets overflade
  (4) Vælg en optageprotokol med et energivindue og matrix som svarer til kliniske optagelser med isotopen og som stopper ved 60 Mcounts.
  (5) Optag billede på detektoren og kontrollér at tællehastigheden ikke overstiger 20.000 cps. Gentag for hver detektor
  (6) Videresend optagelsen til et program som kan beregne uniformiteten
  (7) Sæt kollimatorene på.
  Databehandling
  Beregninger skal foretages med en software som anvender NEMA-standarden.
  I NEMA NU1-2007 afsnit 2.4.4 findes en beskrivelse af hvorledes uniformiteten kan beregnes.
  Handlingsniveau
  Kalibreringer eller fejlsøgning bør foretages hvis der er tydelige ujævnheder i billederne, eller hvis den beregnede Integral Uniformitet (IU) eller Differential Uniformitet (DU) af peak-billedet overstiger følgende grænser.
  Driftsbetingelser (suspension level)
  Kameraet bør tages ude af kliniske brug hvis den ikke kan præstere resultater inden for følgende grænser.
  Å4 Detektorens tælleeffektivitet/Count Rate Performance.
  Formål
  Detektorens tælleeffektivitet kan karakteriseres ud fra tre parametre: det interval af tællehastigheder som medfører et lineært respons af detektoren, den tællehastighed som medfører et tælletab på 20 %, og endelig den maksimale tællehastighed. Figur XX illustrerer hvorledes disse parametre kan udledes såfremt man har målt datasæt der svarer til det viste.
  Formålet med denne test er at bestemme den maksimale countrate, samt 20% loss countrate.
  BILLEDE
  Metode
  Der er flere måder hvorpå man kan indsamle datasættet ’Observed Count Rate’
  (OCR) som funktion af Input Count Rate (ICR).
  I afsnit 2.6 i NEMA NU 1-2007 Intrinsic Count Rate Performance in Air beskrives
  “henfalds-metoden”, samt “cu-attenuation” metoden, derudover introducerer vi en ny alternativ metode.
  “Henfaldsmetoden, NEMA NU 1 -2007 afsnit 2.6”
  Der skal anvendes en så høj aktivitet at man kan få detektoren til at går i mætning, når kilden er placeres i en afstand 3-5 FOV fra kameraet. På ovenstående figur betegnes det som
  ’Foldover’. Kilden skal da blive stående i nøjagtig den samme position, og hver gang tællehastigheden (OCR) er aftaget med 10 kcps skal der foretages en ny måling. For hvert datapunkt skal tælletiden være mindst 10 s og der skal indsamles mindst 100kcounts. Dataindsamlingen skal fortsætte indtil OCR&lt;4 kcps (man skal være sikker på at komme ned i det lineære område). Anvendes 99mTc som kilde, er denne metode tidskrævende at udføre, idet halveringstiden for 99mTc er 6 timer. Følges denne metode skal man regne med at bruge omtrent 2 dage pr. detektorhoved, og kameraet kan ikke anvendes til noget andet mens testen pågår.
  Materialer
  -Tc 99m Aktivitet
  - Kildeholder med Cu-plader
  Opsætning
  Da denne metode er meget tidskrævende kan det betale sig at indstille kamerahovederne (ved et 2 hovedkamera), således at man kan optage på begge hoveder samtidigt. Eksempel på opsætning kan ses på figur ??. Begge detektorer er positioneret således at afstanden fra detektorens overflade til punktkilden/kildeholderen er den samme. Kamerahovederne vinkles i forhold til punktkilden således at der opnås samme målegeometri for begge hoveder.
  BILLEDER
  Figur. Opstilling for Intrinsic Countrate performance.
  Fremgangsmåde
       0.   Start med at udføre en “peaking”.
  Tabel XX. Parametre opsætning for optageprotokol til Countrate Performance.
  “Cu-attenuation” metoden, NEMA NU 1 -2007 afsnit 2.6”
  Materialer
  xx
  Opsætning
  xx
  Fremgangsmåde
  xx
  “Alternativ metode”
  Et alternativ til henfaldsmetoden er at anvende flere kilder med forskellig aktivitet. De svageste kilder anvendes til bestemmelse af en kalibreringsfaktor, der skal benyttes til at omregne kildernes aktivitetsmængde (MBq) til ICR (kcps). Det er vigtigt at disse kilder er så svage, at tællehastighederne er inden for det interval hvor detektoren giver et lineært respons (&lt;14 kcps). De øvrige kilder skal indeholde større aktivitetsmængder, som kan beregnes ud fra kameraets specifikationer når kalibreringsfaktoren er bestemt.
  Det er altafgørende at man sikrer, at kilderne kan placeres i identiske positioner i forhold til detektoren. Desuden bør man sørge for at kilderne har omtrent samme volumen.
  Materialer
  • Kildeholder med kobberplader
  • Kilder: Alle kilder fremstilles som punktkilder i 2 ml sprøjter der forsynes med en ren kanyle eller gummi-hætte.
  Notér nøjagtigt fremstillingstidspunkt for alle kilder. For at minimere usikkerheden på aktivitetsbestemmelsen af de 5 svageste kilder, forberedes disse 24 timer før målingen skal foretages.
  99mTc-Kilder der fremstilles kl. 9 dagen før:
  1. ca. 55 MB - henfalder til ca. 3 MBq på 24 timer
  2. ca. 75 MBq - henfalder til ca. 4 MBq på 24 timer
  3. ca. 125 MBq - henfalder til ca. 8 MBq på 24 timer
  4. ca. 400 MBq - henfalder til ca. 20 MBq på 26 timer
  5. ca. 700 MBq - henfalder til ca. 36 MBq på 26 timer
  99mTc -Kilder der fremstilles kl 10:15 på dagen:
  1. ca. 215 MBq
  2. ca. 154 MBq
  3. ca. 95 MBq
  4. ca. 58 MBq
  Opsætning
  (1) Målingerne udføres med et 20% energivindue centreret på 140 keV. Nogle kameraproducenter, fx GE, kræver at kameraet er konfigureret til ’FAST MODE’ for at undgå mætning ved store tællehastigheder. Vær opmærksom på dette, og foretag målingerne med både kliniske indstillinger og ’FAST MODE’.
  (2) Da målingerne udføres uden kollimator (intrinsic), er det særdeles vigtigt at sikre, at baggrundsstrålingen ikke fluktuerer unødigt på grund af andre strålingskilder.
  (3) Fjern kollimatorerne og montér blymaske således at kun UFOV belyses af kilden.
  (4) Placer kildeholderen med en ca. 8MBq 99mTc-kilde. Det antages i det følgende at holderen kan placeres omtrent 1,5 m - 2m fra detektoren, således at detektoren kan belyses jævnt. Såfremt kameraet har to hoveder, bør det undersøges om detektorhovederne kan konfigureres så begge hoveder kan belyses jævnt på samme tid. Er dette muligt kan målingen udføres for to hoveder samtidigt. Justér afstanden så tællehastigheden er omtrent 12 kcps. Det er altafgørende at kildeholderens endelige placering er stabil og ikke ændres under hele måleserien.
  (5) Det anbefales at forberede fx et excel-ark til justering af måleplan.
  Nedenfor er vist et eksempel:
  BILLEDE
  Figur 1. Eksempel på måleplan. ICR er input-countrate beregnet ud fra den kalibreringsfaktor der bestemmes i forbindelse med måling af kurven for lineær respons.
  (6) Det anbefales at forberede f.eks. et Excel-ark til indtastning af data og beregning af aktivitetsmængder. Nedenfor er vist et eksempel:
  BILLEDE
  Figur 2. Eksempel på et regneark der kan være nyttigt. Der skal indtastes formler til beregning af aktivitetsmængder. I det viste eksempel er der angivet billednavn, kildens aktivitetsmængde, optagetid, detektortællinger samt tælletid.
  Fremgangsmåde
  Skemaet på næste side viser et eksempel på en måleplan for et kamera med specificeret 20% LOSS @ 20% WINDOW &gt; 250kcps. Planen sigter mod at der skal være et datapunkt for hver gang ICR er faldet med 10kcps. Noter for hver optagelse måletidspunkt samt hvilken kilde der måles på.
  (8) Placer kilden (ca. 8MBq 99mTc) i kildeholderen. Den lineære del af detektor-respons-kurven måles. Nedenfor er vist et eksempel på en måleplan:
  Kalibreringsfaktoren bestemmes når der er målt 5 datapunkter ved at foretage et lineært fit til baggrundskorrigeret observed countrate (OCR) som funktion af den kildens aktivitetsmængde. Nedenfor er der vist et eksempel:
  (9) Finjuster resten af måleplanen: Når kalibreringsfaktoren er kendt, kan der beregnes hvilke kilder der skal fremstilles for at resten af detektor-respons-kurven kan bestemmes. Det relevante interval for ICR bestemmes ud fra kameraets specifikationer. I det viste eksempel er kalibrerings-faktoren bestemt til 1.466 kcps/MBq. 20% LOSS @ 20% WINDOW er specificeret til mindst 250 kcps. En af kildernes aktivitetsmængde (215 MBq kl 10:15) justeres derfor, så den kan dække intervallet ICR =250kcps±50kcps. Nedenfor er vist et eksempel:
  (10) Fremstil de øvrige kilder så den justerede måleplan kan følges
  (11) Resten af kurven for detektor respons måles.
  (12) Maximum countrate kan bestemmes ved at observere tællehastigheden, når afstanden mellem kilde og detektor mindskes. På et tidspunkt vil tællehastigheden aftage på trods af at afstanden mindskes. Det betyder at detektoren er gået i mætning. Afstanden øges derefter indtil at tællehastigheden når sit maksimum.
  Figur 4 Målinger foretaget på et 1-hoved BRIVO kamera (GE). Der er foretaget målinger med kliniske indstillinger ('Observed countrate') og FAST MODE. Bemærk den store forskel i tælletab.
  Databehandling (for alle metoder)
  Det anbefales at foretage databehandlingen mens målingerne pågår. Data kan indtastes og plottes i fx. excel eller et lignende program. Figur 4 viser et eksempel på grafisk fremstilling af data.
  Handlingsniveau (for alle metoder)
  Tællehastigheder ved kliniske undersøgelser bør ikke give anledning til tælletab.
  Driftsbetingelser ((suspension level) for alle metoder)
  Kameraet bør tages ud af brug hvis tællehastigheder ved kliniske undersøgelser giver anledning til tælletab på mere end 10%.
  Å5 Detektorfølsomhed (System).
  Formål
  At kontrollere kameraets følsomhed og variationen i denne.
  Detektorfølsomheden måles for alle anvendte kollimatorer.
  Målingerne kan med fordel udføres ifølge beskrivelserne i NEMA 3.3: System Planar Sensitivity.
  Materialer
  Dosiskalibrator
  Petriskål (130-150 mm diameter) (bør ikke være af glas)
  Holder eller polystyrenplader (flamingo), 10 cm afstand
  Vand
  Ca. 150-300 MBq 99mTc (Maksimal tællehastighed 20.000 cps) afhængig af kollimator.
  Ur
  Fremgangsmåde
  Kameraets korrektioner (linearitet, energi) skal være slået til, dog skal intrinsic/extrinsic uniformitetskorrektion være slået fra.
  1.    Aktivitetsmængden bør tilpasses således at tællehastigheden ikke overstiger 20 kcps for den mest følsomme kollimator der indgår i målingerne. Aktivitetsmængden estimeres ud fra specifikationerne for kameraets sensitivitet. For en LEHR kollimator er det i typisk omtrent 90 cps/MBq, for en LEGP kollimator er sensitiviteten ofte ca. det dobbelte. For LEHR: ca. 200 MBq trækkes op i sprøjte, den nøjagtige aktivitet i MBq noteres: A1, og tiden t0 noteres.
  2.    Aktiviteten hældes i petriskål
  3.    Tom sprøjte tælles i dosiskalibrator, tallet i MBq noteres: A2
  4.    Vand fyldes i petriskål, ca. op til 3 mm (dvs. 40-50 ml vand)
  5. Bemærk at der ikke må sættes låg på petriskålen. Den absorberer fotonerne, og følsomheden bliver dårligere.
  6. Petriskålen placeres på et stabilt underlag, centreret på kollimatoren.
  7. Kamera hovederne indstilles med afstand 20 cm mellem kollimator-overfladerne og 10 cm til kilden der skal ligge på lejet.
  8.    Der optages ét billede med &gt;4 mio. counts, 256 matrix  [140 keV ± 10 %], starttidspunkt t1 noteres.
  9.    Tælletal for hele det optaget billede og måleperiode noteres: C hhv. T.
  10.  Tallene skrives i skema, se nedenfor
  Opstilling
  Figur 1. Petriskålen placeres på et stabilt underlag. Afstanden til kollimatoroverfladerne er 10 cm. Ved denne opstilling kan der måles på begge hoveder på en gang. OBS. Det er dog set at attenuation pga. glasset i bunden af petriskålen forårsager at specifikationerne ikke overholdes. Så må der måles på et kamerahoved af gangen.
  Databehandling
  I NEMA NU2-2012 afsnit 3.3 findes en beskrivelse af hvorledes parametrene kan beregnes.
  Følsomhed S = C/T/A [cpm/MBq], hvor A = (A1-A2)*exp(-ln2/(6*60)*(t1-t0)).
  Handlingsniveau
  Afvigelser fra producentens specifikationer bør ikke overstige 20%.
  Suspension level
  Detektor-detektor variationen må ikke overstige 10%.
  Å6 Kontrol af pixel til pixel-korrespondance, rotationscentrum og detektor-tilt ved SPECT.
  Formål
  -         At kontrollere kamera hovedernes rotationscenter (Center of Rotation, COR)
  -         At kontrollere hvorvidt alle projektioner fra en SPECT-måling, udført på en punktkilde anbragt et passende stykke fra rotationsaksen, danner en vandret linje.
  -         At sikre at pixel til pixel-korrespondancen er tilfredsstillende
  Målingerne kan med fordel udføres ifølge beskrivelserne i
  NEMA 4.1: System Alignment
  NEMA 4.2: Spect Reconstructed Spatial Resolution Without Scatter
  Optagelserne til Pixel-til-pixel korrespondance bør udføres som statiske billeder: der har været tilfælde hvor kameraets center-of-rotation korrektion ved en fejl har været deaktiveret ved optagelse af statiske billeder. 
  Alle kameraets korrektioner (linearitet, energi og uniformitet) som anvendes klinisk skal være slået til.
  Materialer
  Opsætning
  Denne opsætning anvendes til alle målingerne beskrevet herunder.
  • I det viste eksempel ovenfor er hver punktkilde monteret med tape for enden af en rundstok. Forinden er rundstokkene monteret med afstandsstykker og gaffatape så der opnås en måle-geometri som vist på tegningen.
  • Kamera hovederne indstilles med afstand 30 cm mellem kollimator-overfladerne. Lejehøjden justeres så kilderne er centreret mellem detektorerne.
  Fremgangsmåde
  Tabel 1. Optageparametre ved udførelse af System Alignment, inkl. SPECT recon.
  1) Kameraet indstilles til optagelserne:
  - kilderne placeres som ovenfor beskrevet
  - Matrix 512x512
  - der optages tilstrækkeligt med tællinger så der er 1000 counts i point spread function peak.
  2) Der optages fire sæt statiske billeder, med kamerahovederne i 0°, 90°, 180°, 270°.
  Databehandling
  I NEMA NU2-2012 afsnit 4.2.4 findes en beskrivelse af hvorledes parametrene kan beregnes.
  Å7 Måling af rumlig opløsningsevne ved helkrops-skanning.
  Formål
  At Kontrollere kameraets evne til rumligt at adskille små detaljer i et billede der er dannet af det skannende kamera.
  Målingerne kan med fordel udføres ifølge beskrivelserne i NEMA 5.1: Whole-Body System Spatial Resolution Without Scatter.
  Materialer
  • 2 hårrør
  • hætteglas med saltvand til evt. fortynding
  • ca. 300 MBq  99mTc, maksimum tællehastighed 20 kcps.
  • Da hårrørene skal monteres parallelt med 10 cm afstand, er det nyttigt med enten millimeterpapir og tape eller en anden form for holder.
  Figur 2. Fremstilling af punktkilder.
  Opsætning
  • Linjekilderne monteres planparallelt med 10 cm imellem kilderne. Man kan anvende et millimeterpapir og fastgøre kilderne med tape. Millimeterpapiret fastgøres til et stykke pap eller tyndt flamingo, der kan hvile på lejet uden at bøje.
  • Kamera hovederne indstilles med afstand 20 cm mellem kollimatoroverfladerne og 10 cm til linjekilderne der skal ligge på lejet.
  Fremgangsmåde
  Alle kameraets korrektioner (linearitet, energi og uniformitet) som anvendes klinisk skal være slået til.
  (1) Kameraet indstilles til optagelserne som beskrevet ovenfor
  - Pixelstørrelse &lt; 0,2 FWHM (hvis man anvender den størst mulige matrix er man på den sikre side)
  - Kilderne skal placeres på lejet således at de er uden for field of view når skanningen startes.
  - Hver line spread function må indeholde data fra 30 mm brede snit.
  - Max værdien i hver line spread function skal være minimum 10.000 tællinger.
  2) Målingerne gentages således at der optages billeder med kilderne parallelt med og vinkelret på skanningsretningen. Målingerne foretages for alle relevante kollimatorer.
  Databehandling
  I NEMA NU2-2012 afsnit 5.1 findes en beskrivelse af hvorledes parametrene kan beregnes.
  Å8 Test for fugtskade på detektor.
  Uniformity ved asymmetriske energivinduer (Test for fugt i krystal, ’crystal hydration’)
  Formål
  At kontrollere hvorvidt der er opstået fugtskader på detektorkrystal(ler)
  Metode: Måling foretages med 57Co-fladkilde med kollimator eller med en 99mTc -punktkilde ca. 20 MBq i ca. 3m afstand i L-mode intrinsic (uden kollimator). Der måles, gerne samtidigt, i to energivinduer, et vindue i den nedre halvdel af fotoenergitoppen og et i den øvre halvdel. Bemærk at uniformitets- og linearitets-korrektion skal være deaktiveret. Energikorrektion skal være aktiveret.
  Der opsamles ≥ 32 Mcounts
  Der optages 3 billeder med forskellige energivinduer:
  126 keV, 20% energivindue
  140 keV, 20% energivindue
  154 keV 20% energivindue
  Figur 2. A) Lav energi off-peak vindue, B) Høj-energi off-peak vindue, C) sum vindue af A+B
  Figur 1
  Områder i krystallet hvor der er fugt vil vise sig som cold-spots i lavenergibilledet og som matchende hot-spots i højenergibilledet, som vist i figur 2.
  Databehandling
  Hvis der ikke er optaget i tre vinduer, kan der laves et sumbillede af de to off-peak energivinduer.
  En uniformitetskontrol kan også laves.
  Handlingsniveau
  Såfremt fugtskaderne ikke kan ses på peak-billedet (vindue center 140 keV) er det ikke nødvendigt at skifte krystallen med det samme. Fugtskadens omfang bør følges nøje.
  Driftsbetingelser (suspension level)
  Fugstskaderne må ikke kunne ses på hverken planære optagelser eller tomografier.
  En uniformitetskontrol vil også fejle hvis der er for meget fugtskade i detektoren.
  Å9 Multiple Window Spatial Registration (MWSR).
  Introduktion
  Formålet er at kontrollere hvorvidt billeder af punktkilder med forskellige fotonenergier, som optages samtidigt i forskellige energivinduer, er rumligt sammenfaldende. Man har brug for en NEMA-blybeholder og en isotop med flere energier, som fx Ga-67, In-111 eller Lu-177. Hvis man ikke har en NEMA-beholder til rådighed kan man bruge punktkilder, mens gamma-kameraet anvendes med en kollimator på, der er egnet til de anvendte energier.
  Materialer
  Isotoper og deres anvendte fotonenergier og typisk aktivitet i et hætteglas til NEMA-beholderen:
  Bemærk at kameraet skal være godkendt til at måle de anvendte fotonenergier. Ikke alle kameraer kan måle op til 300 keV.
  NEMA beholder med hætteglas, se nedenstående billede. Hullet i bunden har 5 mm diameter og mindst 25 mm længde (se fig. 2.4 i NEMA NU 1-2007).
  Eller
  punktkilder med høj koncentration af aktivitet i en volume af få µl i en sprøjtespids eller lignende beholder (fx tynd glasrør med 1 mm indvendig diameter)
  Billede: NEMA-beholderen kan laves af to/tre blybeholdere.
  Opsætning
  Energivinduer skal være de af firmaet anbefalede. Typisk 20% eller 15% fuld bredde.
  Maksimal tællehastighed er 10 kcps for hvert energivindue.
  Der skal måles på 9 positioner. En position i midten og herfra 0,4 hhv. 0,8 gange afstanden mellem midten og UFOV-kanten (”½ FOV”) i alle 4 retninger. Det er praktisk at tegne positioner på et stort ark papir, som lægges direkte på krystallet eller kollimator, se nedenstående billede.
  Billede: Eksempel af et papirark til de 9 positioner.
  Fremgangsmåde
  (2) Kontrollér at baggrund tællehastighed er &lt;150 cps
  (3) Vælg en statisk planar optageprotokol med en zoom på 1 og en matrixstørrelse på 1024. Det giver en matrixstørrelse på omkring 0,5 mm (højst 2,5 mm ifg NEMA NU 1-2007). Lav en prøvemåling på 1 minut og tjek at der er mindst 1000 counts i en pixel, der svarer til 2,5 mm. (Ved 1 mm pixler behøver der således kun at være (1/2,5)2·1000=160 counts og 40 counts for 0,5 mm pixel størrelse). På denne måde findes den nødvendige varighed per position.
  (4) Start en lang statisk optagelse som i (3), men som har 9 gange længere varighed end den ved (3) fundne varighed. Flyt kilden til næste position hver gang den i (3) fundne varighed er nået. På denne måde måles der et billede med 9 positioner.
  (5) Gentag for hver detektor.
  (6) Videresend optagelse til et program, som kan beregne MWSR.
  (7) Sæt kollimatorene på, hvis de var fjernet.
  Databehandling
  Beregninger skal foretages med en software, som angives at anvende NEMA standarden.
  I NEMA NU1-2007 afsnit 2.5 findes en beskrivelse af hvorledes MWSR beregnes. Bemærk at det er samme analyse (intensitetsvægtet positionsbestemmelse) som for pixel-pixel korrespondance, bare med to forskellige energivinduer i stedet for to hoveder overfor hinanden.
  Handlingsniveau
  Kalibreringer eller fejlsøgning bør foretages hvis den maksimale forskel overstiger 0,6/1,0 mm (9,5/19 mm krystal).
  Driftsbetingelser (suspension level)
  Kameraet bør tages ude af klinisk brug hvis den ikke kan præstere resultater indenfor følgende grænser: MWSR &lt;1,0 mm/1,5 mm  (9,5/19 mm  krystal). Se EC-dok 162, 1 pixel.
  Å10 Reconstructed image quality, uniformity and resolution.
  Uddelegeret til Troels Jørgensen
  Se evt.&lt;br&gt;
  Quality Assurance for SPECT Systems, IAEA Human Health Series No. 6&lt;br&gt;
  4.3.3. Test of tomographic uniformity of the system&lt;br&gt;
  4.3.4. Test of tomographic resolution in air&lt;br&gt;
  4.3.5. Test of tomographic resolution with scatter&lt;br&gt;
  https://www-pub.iaea.org/MTCD/Publications/PDF/Pub1394_web.pdf
  Å11 SPECT/CT co-registrering.
  Beskrivelse mangler. Udfyld gerne.
  Å12 Kvantitativ SPECT.
  Beskrivelse mangler. Udfyld gerne.
  = Links =
  Region Midtjylland
  http://e-dok.rm.dk/edok/admin/GUI.nsf/desktop.html?Open
  = Referenceliste =
  [3] Routine quality control recommendations for nuclear medicine instrumentation, Eur J Nucl Med Mol Imaging (2010) 37:662–671.
  [4] Acceptance testing for nuclear medicine instrumentation, Eur J Nucl Med Mol Imaging (2010) 37:672–681.
  [5] IAEA Quality Control Atlas for Scintillation Camera Systems, International Atomic Energy Agency.
  [6] EUROPEAN COMMISSION, RADIATION PROTECTION N° 162, Criteria for Acceptability of Medical Radiological Equipment used in Diagnostic Radiology, Nuclear Medicine and Radiotherapy, Oct 2012, 84 pp, doi: 10.2768/22561.